Diari Oficial de la Generalitat Valenciana


Sumari del DOGV 456, del 31-10-1986 (1986/807449)

DECRET 129/1986, de 20 d'octubre, del Consell de la Generalitat Valenciana, pel qual son instrumentades ajudes financeres per als agricultors les explotacións dels quals resultaren afectades per les tronades de setembre i octubre de 1986.
----------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1986/10/20/129/dof/vci/html**

### Dades del document

Número de DOGV
:   456

Data del DOGV
:   31-10-1986

Secció del DOGV
:   DISPOSICIONS GENERALS

Número del document
:   1986/807449


Data del document
:   20-10-1986

Organisme emissor
:   Conselleria d'Economia i Hisenda

Tipus de document
:   Decret

Decret 129/1986, de 20 d'octubre, del Consell de la Generalitat Valenciana, pel qual s'instrumenten suports financers als agricultors les explotacions del quals resultaren afectades per les tempestes de setembre i octubre de 1986.  
Les tronades produïdes durant els mesos de setembre i octubre de 1986 han provocat pèrdues greus en part de les produccions i fins i tot en els arbres dels cultius de la Comunitat Valenciana.   
La incidència d'aquests fenòmens ha estat especialment greu, inusual i concentrada en una sèrie de termes municipals de la Comunitat Valenciana. Els danys han deteriorat en gran mesura l'economia de les famílies que tenen com a principal font d'ingressos les rendes agràries, tot produint-se pèrdues importants en el valor de les collites.   
Davant aquesta situació, el Consell de la Generalitat Valenciana, i amb independència d'altres tipus d'ajudes que es poguessen arbitrar, ha decidit d'establir una sèrie de mesures que pal·lien tant com puguen els greus efectes produïts.   
Les actuacions han d'atendre tant a facilitar les ajudes que permeten dur a terme els treballs preparatoris de la propera collita, com indirectament a donar suport als treballadors agrícoles que s'han vist privats de les seues expectatives de treball.   
L'ajuda consisteix en la subvenció de crèdits preferents que concediran Caixes d'Estalvis, Caixes Rurals, Cooperatives Agràries amb secció de crèdit i altres entitats financeres, per tal que el finançament atorgat siga el més favorable dins de les possibilitats amb què compta el Consell.   
En atenció d'aquests motius, a proposta dels Consellers d'Economia i Hisenda i d'Agricultura i Pesca i amb la deliberació prèvia del Govern Valencià en sessió celebrada el dia 20 d'octubre de 1986,   
DECRETE:   
Article primer  
El Consell de la Generalitat Valenciana, mitjançant la Conselleria d'Agricultura i Pesca, atorgarà subvencions als agricultors les explotacions dels quals es troben ubicades a la Comunitat Valenciana i que haguessen resultat afectades greument per les tempestes dels mesos de setembre i octubre de 1986.   
Article segon  
La quantitat total de crèdit a subvencionar serà de 2.000 milions de pessetes i la bonificació sobre el tipus d'interés, equivalent a tres punts, tot sent 1'11 % el màxim percebut per les Entitats.   
Article tercer S'estableixen les modalitats d'ajuda següents:   
1) Quantia màxima: 1.500.000 pessetes.  
2) Termini màxim: 3 anys, amb un de mancança.  
3) Amortització: quotes anuals d'amortització constants o decreixents, fetes efectives per anys vençuts des de 1'1 de gener de 1987.   
4) Tipus d'interés màxim: 11%.  
5) La quantia de cadascun dels préstecs es determinarà d'acord amb els criteris següents:   
a) Cítrics: 375.000 pts/Ha.  
b) Cultius hortícoles intensius 425.000 pts/Ha.  
c) Altres cultius herbacis de regadiu 250.000 pts/Ha.  
d) Fruiters en regadiu 275.000 pts/Ha.  
e) Fruiters en secà 150.000 pts/Ha.  
f) Ametler 110.000 pts/Ha.  
g) Olivera 75.000 pts/Ha.  
h) Vinya de vinificació 100.000 pts/Ha.  
i) Raïm de taula: Aledo i Itàlia 350.000 pts/Ha.  
 D?altres varietats: 250.000 pts/Ha.  
j) Arròs: 180.000 pts/Ha.  
6) En qualsevol cas, un sol beneficiari no podrà ultrapassar pel conjunt de conceptes acumulats i en tot l'àmbit de la Comunitat Valenciana la quantitat de 1.500.000 pessetes de préstec.   
S'entendrà, a l'efecte que pertoca en aquest Decret, que solament podrà existir un beneficiari per cada unitat familiar o de fet.   
Article quart  
Les explotacions ramaderes, que també estiguen afectades, podran acollir-se a les ajudes que estableix aquest Decret fins a la mateixa quantia màxima de 1.500.000 pessetes en funció dels danys.   
Article cinqué  
La Conselleria d'Agricultura i Pesca podrà modificar les amortitzacions dels préstecs que preveu aquest Decret quan els sol·licitants hauran estat beneficiaris de préstecs subvencionats per la Generalitat Valenciana, en especial els acollits al Decret del Consell 17/1985, de 23 de febrer.   
Article sisé  
Les sol·licituds per obtenir aquestes ajudes es presentaran a la Conselleria d'Agricultura i Pesca fins al 10 de desembre de 1986, tot utilitzant els impresos normalitzats editats per aquesta i que seran facilitats pels seus Serveis Territorials i Agències d'Extensió Agrària. Les Unitats Territorials corresponents de la Conselleria d'Agricultura i Pesca comprovaran fefaentment els danys produïts.   
DISPOSICIONS FINALS  
Primera. Hom faculta les Conselleries d'Economia i Hisenda i d'Agricultura i Pesca perquè porten a efecte abans del 20 de novembre de 1986 la signatura d'un Conveni amb les Caixes d'Estalvis, Caixes Rurals, Cooperatives Agràries amb Secció de Crèdit i altres Entitats Financeres amb seu a la Comunitat Valenciana en el qual s?especificaran les condicions d'ajuda a concedir per aquestes Entitats.   
Segona. El Consell de la Generalitat Valenciana disposarà de tot el que calga per proveir la Conselleria d'Agricultura i Pesca en el pressupost de 1987, de les dotacions pressupostàries necessàries per atendre els compromissos derivats d'aquest Decret.   
Tercera Hom faculta la Conselleria d'Agricultura i Pesca per al desplegament d'aquest Decret, que vigirà el dia de la publicació en el Diari Oficial de la Generalitat Valenciana.   
València, a 20 d'octubre de 1986.   
El President de la Generalitat,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA I CASANOVA  
El Conseller d'Agricultura i Pesca,  
LLUIS FONT DE MORA I MONTESINOS


Còpia Permalink ELI